Það er upplifun stjórnenda og starfsfólks Hraunvallaskóla að samstarf við erlenda aðila sé mikil vítamínssprauta fyrir skólastarfið í heild sinni . Því er það stefna okkar í Hraunvallaskóla að vera virk í erlendu samstarfi og í gegnum árin hafa starfsmenn verið hvattir til að leita sér þekkingar og efla eigin færni með því að taka þátt í alþjóðlegum samstarfsverkefnum . Skólaárin 2017 - 2019 var Hraunvallaskóli þátttakandi í verkefninu Green Clean Future . Um var að ræða samstarfsverkefni við fjögur önnur lönd ; Danmörk , Norður Írland , Rúmenía og Finnland sem stýrði verkefninu . Lengd verkefnis var 2 ár og áherslan var á umhverfisvernd og sjálfbærni . Áhersla var á loftlagsbreytingar , veðurfarsbreytingar , matarsóun , sjálfbæran ferðamáta , plast , endurvinnslu og flokkun . Hraunvallaskóli sá um skipulag verkefna tengd plasti og bar ábyrgð á gæðastjórnun verkefnisins með því að skipuleggja spurningalista á meðan á verkefninu stóð . Verkefnið hefur heimasíðu þar sem sjá má afrakstur samstarfsins . Skólaárið 2016 - 2017 var Hraunvallaskóli þátttakandi í samvinnuverkefni við kennara frá Grikklandi sem komu í vikutíma í vettvangsathugun í Hraunvallaskóla . Markmið verkefnisins var að kynna sér skólastarf í opnum skóla með áherslu á unglingastig og upplýsingatækni . Heimsóknin fór fram í lok október 2016 . Verkefnið Snjallir stjórnendur var námskeið stjórnenda Hraunvallaskóla á vegum ERASMUS haldið 16. - 20. mars 2015 í Prag . Stjórnendur Hraunvallaskóla eru líkt og margir starfsmenn hans leitandi að erlendu samstarfi með það að markmiði að efla eigin færni sem og almennt skólastarf í Hraunvallaskóla . Markmið verkefnisins Snjallir stjórnendur var að stuðla að faglegri starfsþróun stjórnenda skólans . Styrkja þá sem einstaklinga og teymi en með því að auka persónulega færni stjórnenda í ofangreindum þáttum styrkist stjórnendahópurinn sem teymi / heild og verður færari í daglegri stjórnun og í að leiða skólastarfið áfram . Á það ekki síst við erlent samstarf sem hefur verið svo gefandi í gegnum árin . Námskeið á erlendri grundu veitir stjórnendum einnig tækifæri til að kynnast erlendum stjórnendum og leita að tengslanetum fyrir samstarfsverkefni / vaxtarsprota milli Hraunvallaskóla og Evrópu í nánustu framtíð . Skólaárið 2016 - 2017 var Hraunvallaskóli þátttakandi í NordPlusverkefni sem bar heitið „ Share and improve “ eða deilum og bætum ásamt Litháen , Eistlandi og Færeyjum . Verkefnið gekk út á að kennarar fóru í heimsókn til landanna þriggja og kynntust nýjum kennsluaðferðum , menningu og sögu landanna . Skólaárin 2013 - 2014 var Hraunvallaskóli þátttakandi í NORD + verkefni sem snýr að kennslu nemenda með íslensku sem annað tungumál . Skólinn tók líka þátt í Norrænu samstarfsverkefni um dönskukennslu í 8. bekk . Bæði þessi verkefni hafa haft almenn jákvæð áhrif á skólastarfið í heild sinni . Á vordögum 2016 fékk Hjördís Ýrr Skúladóttir , kennari við Hraunvallaskóla , viðurkenningu fyrir þátttöku í eTwinning verkefni , svokallað eTwinning Quality label . Verkefnið var unnið í samstarfi nokkurra Evrópuþjóða með það að markmiði að auka vitund barna um ofnotkun á plasti . Var ýmsum aðferðum beitt s.s. að láta plastið fá nýtt líf í listaverkum eða jólakortum . Einnig unnu kennarar að facebook-væðingu með það fyrir augum að fleiri en börnin gerðu sér grein fyrir ofnotkun á plasti . Kennarar skólans hafa í gegnum árin sýnt frumkvæði þegar kemur að erlendu samstarfi en Hraunvallaskóli tók t.d. þátt í Comeníusarverkefni 2009 - 2011 . Þar voru á ferðinni kraftmiklir kennarar í miðdeild sem skutu styrkum stoðum undir umhverfismennt í Hraunvallaskóla í samvinnu við Breta og Spánverja en verkefnið hefur litað skólastarfið æ síðan þó því sé formlega lokið .